
Hajdúnánáson születtem 1991-ben. Gazdaságunkat 2015-ben indítottuk el feleségemmel egy Hajdúnánás határában található állattartó telepen és a hozzá tartozó legelőn. 
Törzskönyves állománnyal rendelkezünk, amit folyamatosan növelünk és fejlesztünk! A termékenyítést mesterséges termékenyítéssel végezzük a legkiválóbb francia spermákkal, ezenfelül használunk még két francia import tenyészbikát.
 Törzstenyészetünk tenyészüszők és idei évtől tenyészbikák előállításával foglalkozik! Jelenlegi létszámunk 45 tehén és a szaporulata. Mivel az állattenyésztést nem tanultam, így autodidakta módon, külföldi és belföldi tanulmányutakon, szakirodalmak segítségével bővítem tudásomat. A fejlődésben és működésben mindig számíthatok családom támogatására is. Célom, hogy magas minőségű tenyészállatokkal jelenjek meg a piacon. 
Azért szeretnék bekerülni a MCTE elnökség tagjai közé, hogy a fiatal és a kisgazdaságok érdekeit képviseljem az egyesületen belül! Szeretnék tenni azért, hogy mind az Egyesület és mind a Charolais fajta megítélése javuljon a hazai szarvasmarha tenyésztők körében! 
Egy a cél: egy erős egyesület, ahová jó tartozni!

